ที่ นร 1008/ว 7 สํานักงาน ก.พ.ถนนพิษณุโลก กทม. 1030024 กุมภาพันธ์ 2553 เรื่อง มาตรฐานและแนวทางการกําหนดความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญ ตําแหน่งประเภทบริหารเรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ที่ นร 1008/ว 27 ลงวันที่ 29 กันยายน 2552สิ่งที่ส่งมาด้วย 1. มาตรฐานความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญ ตําแหน่งประเภทบริหาร 2. คําอธิบายรายละเอียดความรู้ความสามารถ ทักษะ และสมรรถนะอื่นๆ - ด้วยมาตรฐานกําหนดตําแหน่งที่ ก.พ. จัดทําตามมาตรา 48 แห่งพระราชบัญญัติระเบียบข้าราชการพลเรือน พ.ศ. 2551 ได้กําหนดเรื่องความรู้ความสามารถ ทักษะ และสมรรถนะที่จําเป็นสําหรับตําแหน่ง เพื่อประโยชน์ในการบริหารทรัพยากรบุคคลของข้าราชการพลเรือนสามัญไว้ และ ก.พ.ได้มีหนังสือตามที่อ้างถึง แจ้งมติ ก.พ.เรื่องมาตรฐานและแนวทางการกําหนดความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญสําหรับตําแหน่งประเภทอํานวยการ ตําแหน่งประเภทวิชาการ และตําแหน่งประเภททั่วไป มาเพื่อถือปฏิบัติ ความแจ้งแล้ว นั้น บัดนี้ ก.พ. ได้พิจารณากําหนดมาตรฐานความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญ ตําแหน่งประเภทบริหาร เพื่อให้ส่วนราชการใช้เป็นแนวทางดําเนินการกําหนดความรู้ความสามารถ ทักษะ และสมรรถนะ ดังนี้ 1. มาตรฐานความรู้ความสามารถ ทักษะ และสมรรถนะที่จําเป็นสําหรับตําแหน่งข้าราชการพลเรือนสามัญ ตําแหน่งประเภทบริหาร 1.1 มาตรฐานด้านความรู้ความสามารถที่จําเป็นสําหรับการปฏิบัติงานในตําแหน่งประเภทบริหาร ประกอบด้วย 1.1.1 ความรู้ความสามารถที่ใช้ในการปฏิบัติงาน 1.1.2 ความรู้เรื่องกฎหมายและกฎระเบียบราชการ 1.2 มาตรฐานด้านทักษะที่จําเป็นสําหรับการปฏิบัติงานในตําแหน่งประเภทบริหารประกอบด้วย 1.2.1 การใช้คอมพิวเตอร์ 1.2.2 การใช้ภาษาอังกฤษ 1.2.3 การคํานวณ 1.2.4 การจัดการข้อมูล 1.3 มาตรฐานด้านสมรรถนะที่จําเป็นสําหรับการปฏิบัติงานในตําแหน่งประเภทบริหารประกอบด้วย 1.3.1 สมรรถนะหลัก 1.3.2 สมรรถนะทางการบริหาร ทั้งนี้ ระดับของความรู้ความสามารถ ทักษะ และสมรรถนะที่จําเป็นสําหรับตําแหน่งประเภทบริหาร ได้กําหนดไว้ปรากฏตามสิ่งที่ส่งมาด้วย 1 โดยมีรายละเอียดของแต่ละระดับปรากฏตามคําอธิบายรายละเอียดความรู้ความสามารถ ทักษะ และสมรรถนะ ตามสิ่งที่ส่งมาด้วย 2 2. แนวทางดําเนินการกําหนดความรู้ความสามารถ ทักษะ และสมรรถนะที่จําเป็นสําหรับตําแหน่งประเภทบริหาร สายงานและระดับตําแหน่ง ให้ส่วนราชการศึกษามาตรฐานและคําอธิบายรายละเอียดความรู้ความสามารถ ทักษะ และสมรรถนะ แล้วดําเนินการ ดังนี้ 2.1 ด้านความรู้ความสามารถ ให้กําหนดรายละเอียดองค์ความรู้ และระดับของความรู้ความสามารถที่จําเป็นสําหรับการปฏิบัติงานในตําแหน่งประเภทบริหาร สายงานและระดับตําแหน่ง 2.2 ด้านทักษะ ให้กําหนดรายละเอียด และระดับของทักษะที่จําเป็นสําหรับการปฏิบัติงานในตําแหน่งประเภทบริหาร สายงานและระดับตําแหน่ง ทั้งนี้ ส่วนราชการอาจกําหนดจํานวนทักษะเพิ่มขึ้นตามลักษณะงานได้ตามความเหมาะสม 2.3 ด้านสมรรถนะ ให้เป็นไปตามมาตรฐานที่ ก.พ.กําหนดตามสิ่งที่ส่งมาด้วย 1 ทั้งนี้ ส่วนราชการอาจกําหนดพฤติกรรมบ่งชี้ หรือตัวอย่างพฤติกรรมของสมรรถนะหลัก และสมรรถนะทางการบริหารเพิ่มเติมจากรายละเอียดความรู้ความสามารถ ทักษะ และสมรรถนะตามสิ่งที่ส่งมาด้วย 2 เพื่อแสดงสมรรถนะของแต่ละระดับ โดยให้กําหนดตามบทบาทหน้าที่ และความรับผิดชอบของตําแหน่งประเภทบริหาร สายงานและระดับตําแหน่ง 2.4 ส่วนราชการอาจกําหนดระดับของความรู้ความสามารถ ทักษะ และสมรรถนะที่จําเป็นสําหรับตําแหน่งประเภทบริหาร สายงานและระดับตําแหน่งให้สูงขึ้นตามลักษณะงานได้ตามความเหมาะสม 2.5 กําหนดระยะเวลาในการดําเนินการ การกําหนดรายละเอียดของความรู้ความสามารถ ทักษะที่จําเป็นสําหรับการปฏิบัติงานในตําแหน่งประเภทบริหารให้ดําเนินการให้แล้วเสร็จภายในวันที่ 30 กันยายน 2553 2.6 เมื่อส่วนราชการดําเนินการกําหนดความรู้ความสามารถ ทักษะ และสมรรถนะที่จําเป็นสําหรับตําแหน่งประเภทบริหารเสร็จแล้ว ให้เสนอ อ.ก.พ. กรมเพื่อพิจารณาเห็นชอบ แล้วรายงานให้ อ.ก.พ. กระทรวง และก.พ. ทราบด้วย จึงเรียนมาเพื่อโปรดทราบและถือปฏิบัติต่อไปทั้งนี้ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2547 1963, 0 2547 1967, 0 2547 1981, 0 2547 1979โทรสาร 0 2547 1437